Public procurement notice: Contract Notice
Published: 2022-09-20
Buyer: Miskolc Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 45000000: Construction work | 45200000: Building and civil engineering work | 45221111 | 45221119 | 45231600
Submission deadline: 2022-10-17
Award criteria: The most economic tender

Technical requirements: A TOP-6.1.5-16-MI1-2017-00002 „Kiss Ernő utca felújítása valamint a Thököly Imre utca és a Hideg sor felújítása és kiszélesítése” elnevezésű projekt keretein belül sor kerül a híd, közlekedés, közmű, Szinva meder felújítás, jelzőlámpás forgalomirányítás, elektromos ellátás és távközlés kiváltással összefüggő kivitelezési feladatok ellátására. A hídszerkezet szélesítés építése Miskolc belterületén, a hrsz.: 22335 ingatlanon történik. Ezen a helyen meglévő közúti hídszerkezet található, melynek szélesítése a közlekedési csomópont felújításával egy időben történik. A szélesítés célja a megnövekedett közúti forgalom átvezetése a Kiss Ernő utca és a Vologda utca között, ezzel az észak felé haladó forgalom alól mentesül a belváros.
- Csapadékcsatorna építés: 5,4 m DN 300 vb. + 57,2 m DN 200 KGPVC + 31,8 m DN 250 KGPVC - Vízvezeték: 25,8 m DN 315 KPE,
- Hírközlés: Qv kábel 150x4x0,4: 121 m + Qv kábel 200x4x0,6: 121 m + optikai kábel 4x12B MONO: 685 m + optikai kábel 8x12B MONO: 370 m,
- Elektromos hálózat: 4x50 mm2 NAYY kábel fektetése: 430 m + 6 db 8 m-es oszlop bontása + 1 db 10 m-es oszlop bontása + 11 db 10 m-es acél oszlop építése
A részletes mennyiségeket a közbeszerzési dokumentumok részét képező tervek, műszaki dokumentumok tartalmazzák.
Miskolc, hrsz.: 22798, 22459, 22335, 22336/69, 22336/6, 22336/7, 22133/30, 22133/56, 22133/339, 22151/1, 22133/29 továbbiak: lásd közbeszerzési dokumentumok.
A Kiss Ernő utca kiszélesítése és új forgalmi sáv építése a Thököly u - Damjanich utcák között, valamint a Thököly Imre utcai közúti híd sávbővítése a projekt műszaki tartalma. Jelen projekt a Kiss Ernő u. Wesselényi utca és Damjanich utcák közötti útszakaszát, valamint a Thököly Imre utcai közúti híd sávbővítését érinti, az ehhez tartozó kiegészítő munkákkal együtt.
A közlekedésbiztonság fokozására a közlekedési csomópontban a Kiss Ernő utcán mindkettő irányban autóbusz öböl kialakítása történik. A híd felújítása során a közúti közlekedési pálya és gyalogos járdák szélesítésre kerülnek, a híd környezetében a Szinva patak mederburkolásának felújítása készül. A 22133/56 hrsz.-ú ingatlanon zúzottkő szórású kivitelezési felvonulási terület kialakítása tervezett.
A Wesselényi utca csomópontjától keleti irányban haladva a Kiss Ernő utca a déli oldalon egy forgalmi sávval szélesítésre kerül. A Thököly utca csatlakozása után a nagyívű balra kanyarodó sáv árnyékában az átkelő gyalogosok védelmére a gyalogos átkelőhely mindkettő oldalán betontérkő burkolatú sziget kerül kialakításra. A tervezett út felújítás határvonala, a Damjanich közlekedési csomóponttól nyugati irányban végződő közúti szegélyátépítés, aszfaltburkolat felújítás Kiss Ernő utca szelvényezés szerint 2+153,33 km vonala lesz. A jelenleg külső forgalmi sávban kialakított autóbusz megállóhely helyett, szabványos autóbusz öböl készül, a városban jelenleg már számos helyen épített Simple City fedett utas várakozóhely telepítésével. Az érintett építési szakaszon a Kiss Ernő utca déli gyalogosjárdája átépítésre kerül. Az 1,5 m széles aszfaltburkolatú gyalogos járda és a közút között 1,5 m széles zöldsáv kialakítása történik. A Kiss Ernő utca északi oldalán a Thököly utca 2+068,13 km csatlakozása után szabványos méretű autóbuszöböl kialakítása tervezett, a déli oldalihoz hasonló Simple City esőbeálló várakozóhely kialakításával. Az autóbusz megállóhely a Szinva patakmeder rézsűjén a mederburkolat széle mellett, mintegy 1,0 m magas támfallal készül. A Thököly utcai Szinva híd pályaszerkezetének felújítása négy forgalmi sáv kialakítására alkalmas 13,5 m széles közlekedési pályával készül. Jelenleg a hídon három forgalmi sáv kialakítása történik. A Szinva híd déli oldalán a Kiss Ernő utca burkolat széle vonaláig jelenleg nagy a szintkülönbség. A kanyarodó járművek, a csuklós autóbusz alváza felakad. A burkolat mélypontja, a Kiss Ernő utca északi szegélyvonalában a híd délnyugati sarkánál a meglévő víznyelőnél található. A víznyelő, a burkolat mélypont áthelyezésével a Kiss Ernő utca északi oldali burkolatának a híd csatlakozási szélességben történő megemelése tervezett.
A híd északi oldalán az utat keresztező DN 300 KMPVC vízvezeték kiváltása tervezett D 315 KPE csővezetékre, a Vászonfehérítő utcai tolózáraknától indítva a Thököly utca burkolata alatt található tolózáraknáig 28,5 fm hosszon.
A Telekom alépítményi hálózatának kiváltására a tervdokumentáció részeként külön szakági munkarész készült.
A hídszélesítés a meglévővel azonos szabad nyílással (12,60 m), két oldalon tervezett. Az átvezetett út szélessége a hídon 13,50 m. Tervezett alapozási mód folyamatos spirállal fúrt 60 cm átmérőjű CFA technológiájú cölöp. AA” hídfő szélesítése alatt 2-2 db, egymástól 2,30 m tengelytávolsággal, a „B” hídfő szélesítése alatt 3-3 db, egymástól 2,50 m tengelytávolsággal, +1-1 db a szárnyfal alatt. A cölöpök 12 db D=20 mm átmérőjű hosszvasalással készülnek. A cölöpösszefogó gerenda keresztmetszete 120/100 cm. Az alépítményi szerkezetek helyszíni betonozással, monolitikusan készülnek. Az alapokat és a felszerkezet végkereszttartóját 1,0 m vastag tömör fal köti össze. A meglévő felszerkezet kétoldali járdakonzolját el kell bontani a pályalemez egy részével. Az együttdolgozó pályalemez betonját vissza kell bontani. Hasonlóan a hídfők feletti végkereszttartó betonja is visszabontandó. A meglévő EHGE gerendák a helyükön maradnak. A megszélesített hídfők falaira 70 cm magas, előregyártott FPT-70-13,80 hídgerendákat kell beépíteni. A tartókon monolit vasbeton pályalemez készül minimális 20 cm vastagsággal, melyet hídtengelyben fel kell vastagítani maximum 30 cm-re. A lemez szerkezeti vastagsága 20-30 cm. A végkereszttartó 35x90 cm keresztmetszettel épül. Alkalmazott betonminőség C 35/45. A pályalemez keresztirányban, két oldalra 1,5%-ot esik. A burkolat mélyvonalánál a monolit pályalemez felső síkját 3%-os ellen-eséssel visszatörtük. A híd járdái monolitikusan készülnek, 2,20 m és 2,95 m szélességgel és csatlakoztatni kell a további út melletti járdához. A szigetelésen szivárgó vizek összegyűjtésére és elvezetésére a mélyvonal teljes hosszán burkolatszivárgót kell építeni. A hídon lévő korlátoszlopokat a védőföldelésbe fémesen (hegesztéssel) be kell kötni. A híd szegélyébe magassági mérőpontokat kell elhelyezni a támaszoknál és a nyílás középbe. A hídon nincs közvilágítás, oszlopok kétoldalt a parton beépíthetők. A híd építése az engedélyezési, egyeztetési adatszolgáltatás alapján, közművezetéket érint. jelenleg 3 db védőcsőben vezetett távközlési kábel található a hídon, melyeket a szélesítés során függesztett kábelcsatornába kell áthelyezni. A híd környezetében forgalomirányító lámpák kerülnek telepítésre. Ezekhez tartozó jelzőkábeleket, védőcsőben a hídfő környezetében, terepszint alatt kell beépíteni. Az acél hídkorlátot teljes egészében tüzihorganyzott kivitelben kell készíteni. A betonkorrózió (só korrózió) elleni védelmi bevonatot fel kell vinni.
A vízállás észleléséhez a híd alvízi oldalán, a jobb parton a tervezett rézsűlépcső mellett az 5+509 sz. szelvényben 1:2 -es lapvízmérce kerül elhelyezésre. A híd szélesítésével egyidejűleg új mederburkolat készül az 5+504-5+539 számú szelvények között a mintakeresztszelvény alapján. Szükségesnek tartjuk a vizsgált mederszakaszon az árvizek levonulása során megbontott burkolat helyreállítását is. Szakaszos fenék-, rézsűburkolat helyreállítás készül az 5+410-5+504 és az 5+539-5+620 számú szelvények között.
A Kiss Ernő utca szélesítésével egyidejűleg új buszöböl kerül kiépítésre a Szinva patak 5+559 sz. szelvényének környezetében a jobb parton. A peron a jobb parti rézsű megbontásával támfal kiépítésével készül. A támfal építése a burkolt rézsű fölött a füvesített rézsűszakaszt érinti, ezért a vízszállító mederszelvény nem szűkül. A híd szélesítésével egyidejűleg a megbontott burkolt mederszakaszok helyreállításával a Szinva patak medre a nyári záporos nagycsapadékok okozta árhullámokat még biztonságosabban tudja levezetni.
A további információkat, a részletes feladatleírást, az ajánlatkérő elvárásait, egyéb információkat a további közbeszerzési dokumentumok részletezik.

Eligibility requirements: Kizáró okok: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1)-(2) bekezdésének hatálya alatt áll. Igazolás: A 321/2015. (X. 30.) Korm. rendelet ("Korm. rendelet") 1. § (1) bekezdése alapján az ajánlattevőnek ajánlatában a Korm. rendelet 3-4. és 5-6. §-a szerint, előzetesen a Korm. rendelet II. Fejezete szerinti Egységes Európai Közbeszerzési Dokumentum ("EEKD") benyújtásával kell igazolnia, hogy nem tartozik a kizáró okok hatálya alá. Közös ajánlattétel esetén a közös ajánlattevők képviseletében az EEKD- ban foglalt nyilatkozatot az ajánlatot benyújtó gazdasági szereplő teszi meg. Ha egy ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, az érintett szervezetek vagy személyek képviseletében a formanyomtatványt az ajánlattevő nyújtja be. Az EEKD-ban az érintett gazdasági szereplő egyrészt nyilatkozik arról, hogy a kizáró okok nem állnak fenn, másrészt megadja az eljárásban kért információkat. Az ajánlatkérő által a Kbt. 69. § (4)-(7) bekezdése alapján a kizáró okokra vonatkozó igazolások benyújtására felhívott ajánlattevő az eljárás eredményéről szóló döntés meghozatalát megelőzően, a Korm. rendelet 8. §, 10. §, 12-14. § és 16. §-a szerint, további igazolások benyújtására is köteles. A Korm. rendelet 15. § (1) bekezdése alapján az alkalmasság igazolásában részt vevő alvállalkozó vagy más szervezet (személy) vonatkozásában az ajánlattevő az ajánlatban csak az EEKD-t nyújt be a Kbt. 62. § (1)-(2) bekezdésében foglalt kizáró okok hiányának igazolására, további igazolások benyújtására nem köteles. A Korm. rendelet 15. § (2) bekezdése alapján azon alvállalkozók tekintetében, amelyek nem vesznek részt az alkalmasság igazolásában ajánlattevő az ajánlatban a Kbt. 67. § (4) bekezdése szerinti nyilatkozatot nyújt be, további igazolások benyújtására nem köteles. Azon alvállalkozók tekintetében, amelyek nem vesznek részt az alkalmasság igazolásában, az ajánlatkérő kéri az EEKD II. rész D. pontjának kitöltését. A Korm. rendelet 13. §-a alapján folyamatban lévő változásbejegyzési eljárás esetében, az ajánlathoz az ajánlattevő köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást egyszerű másolatban. Szakmai és cégnyilvántartásokba történő bejegyzésre vonatkozó előírások: Az alkalmasság minimumkövetelményei: SZ/1. Alkalmatlan Ajánlattevő a szerződés teljesítésére, amennyiben az építőipari kivitelezési tevékenységet folytató gazdasági szereplő nem szerepel az 1997. évi LXXVIII. tv. szerinti, építőipari kivitelezési tevékenységet végzők névjegyzékében, illetve a nem Magyarországon letelepedett gazdasági szereplők esetén a 2014/24/EU európai parlamenti és tanácsi irányelv XI. melléklete szerinti hasonló nyilvántartásban nem szerepelnek. Előzetes igazolási mód SZ/1. pont tekintetében: AK elfogadja AT EEKD-ban foglalt egyszerű nyilatkozatát (EEKD IV. Rész α:)pont azzal, hogy az alkalmassági követelményekkel kapcsolatos igazolások benyújtására a Kbt. 69. § (4) bek. szerint kerül sor. Utólagos igazolási mód SZ/1. pont tekintetében: SZ/1. Magyarországon letelepedett gazdasági szereplő esetén a nyilvántartásban szereplés tényét Ajánlatkérő ellenőrzi az illetékes országos kamara által vezetett építőipari kivitelezési tevékenységet végzők névjegyzékének adatai alapján, és - amennyiben a Kbt. 69. § (11) bekezdése szerinti nyilvántartásokban a vonatkozó adatok, illetve tények ingyenes ellenőrzésére nincsen mód - az alkalmasságot a nyilvántartás kivonatának, a nyilvántartást vezető szerv által kiállított igazolásnak vagy a nyilvántartásban szereplés tényét igazoló dokumentumnak egyszerű másolatban történő benyújtásával szükséges igazolni. A nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani. Az alkalmasság igazolására a 322/2015. (X. 30.) Kr. 21. § (1)-(2) bek, Kbt. 65.§ (7),(9), (11), és a Kbt. 69.§ (11) és (11a) bekezdései is irányadók.